

ที่ มท ๐๘๑๐.๔/ว 322 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ ๒๕68

เรื่อง การจัดทำคลิปวิดีโอขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 126 ลงวันที่ 13 มกราคม 2568

สิ่งที่ส่งมาด้วย 1. แนวทางการบันทึกวิดีโอฯ จำนวน 1 ชุด

2. แบบสรุปย่อผลการดำเนินงานฯ จำนวน 1 ชุด

 ตามที่ กรมส่งเสริมการปกครองท้องถิ่นได้กำหนดแนวทางการขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น ประจำปีงบประมาณ พ.ศ. 2568 และขอความร่วมมือจังหวัด
แจ้งองค์กรปกครองส่วนท้องถิ่นดำเนินการพัฒนา ปรับปรุง และเพิ่มประสิทธิภาพระบบประปาหมู่บ้าน
ขององค์กรปกครองส่วนท้องถิ่นให้สะอาดได้รับการรับรองคุณภาพตามประกาศกรมอนามัย เรื่อง เกณฑ์คุณภาพน้ำประปาดื่มได้ กรมอนามัย พ.ศ. 2563 ลงวันที่ 13 กรกฎาคม 2563

กรมส่งเสริมการปกครองท้องถิ่นพิจารณาแล้ว เพื่อเป็นการเผยแพร่ประชาสัมพันธ์การดำเนินการน้ำดื่มสะอาดบริการประชาชนขององค์กรปกครองส่วนท้องถิ่น และสร้างความเชื่อมั่นแก่ประชาชนว่าน้ำประปาหมู่บ้านขององค์กรปกครองส่วนท้องถิ่นสามารถดื่มได้ นำไปสู่การลดค่าใช้จ่ายในครัวเรือนของประชาชน
จึงขอความร่วมมือจังหวัดดำเนินการ ดังนี้

1. คัดเลือกองค์กรปกครองส่วนท้องถิ่นที่มีการพัฒนา ปรับปรุง และเพิ่มประสิทธิภาพระบบประปาหมู่บ้านให้สะอาดได้รับการรับรองคุณภาพตามประกาศกรมอนามัย เรื่อง เกณฑ์คุณภาพน้ำประปาดื่มได้
กรมอนามัย พ.ศ. 2563 ลงวันที่ 13 กรกฎาคม 2563 หรือติดตั้งตู้น้ำดื่มสะอาดเพื่อให้บริการประชาชน
ที่โดดเด่น อย่างน้อย 1 แห่ง เพื่อจัดทำคลิปวิดีโอและแบบสรุปย่อผลการดำเนินการดังกล่าว

2. เผยแพร่คลิปวิดีโอตามข้อ 1 ให้กับประชาชนได้รับทราบผ่านช่องทางต่าง ๆ ของจังหวัด อาทิ Facebook TikTok YouTube หรือช่องทางอื่น ๆ ที่ประชาชนเข้าถึงได้

3. จัดส่งคลิปวิดีโอตามข้อ 1 และแบบสรุปย่อผลการดำเนินการพัฒนา ปรับปรุง
และเพิ่มประสิทธิภาพระบบประปาหมู่บ้านให้สะอาดได้รับการรับรองคุณภาพตามประกาศกรมอนามัยฯ
หรือติดตั้งตู้น้ำดื่มสะอาด พร้อมกับ URL ให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ drinking0810.4@gmail.com ภายในวันที่ 31 มีนาคม 2568

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 ร.อสถ. ......................................

 ผอ.กพส. ...................................

ผอ.กง.บศ. รกน.ผชช.บศ. ...........................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ..........................

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ไปรษณีย์อิเล็กทรอนิกส์ saraban@dla.go.th

 ร.อสถ. ......................................

 ผอ.กพส. ...................................

ผอ.กง.บศ. รกน.ผชช.บศ. ...........................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ...........................